cyanic-selkie/wikianc huggingface dataset:
Facebook
Kriticizmi i kontroverze
Facebook je kritikovan što je korisnicima dopuštao da objavljuju ilegalni i/ili napadan materijal. Primjeri su kršenja autorskih prava i intelektualnog vlasništva, govor mržnje, podsticanje silovanja i terorizma,  lažne vijesti,   te zločini, ubistva i lajvstrimovanje nasilne prirode.
Prema dnevnim novinama The Express Tribune, Facebook je „izbjegao plaćanje milijardi dolara takse koristeći ofšor kompanije”.
Šri Lanka je blokirala i Facebook i WhatsApp maja 2019. nakon antimuslimanskih pobuna, najgorih u državi još od Bombardovanja u nedjelju na Božić iste godine, kao privremenu mjeru za održavanje mira u Šri Lanci.
Facebook je uklonio 3 milijarde lažnih naloga samo tokom posljednjeg kvartala 2018. i prvog kvartala 2019. Ovo se smatra izrazito velikim brojem s obzirom na to da društvena mreža prijavljuje samo 2,39 milijardi mjesečno aktivnih korisnika.
Krajem jula 2019, kompanija je objavila da je pod antitrust istragom FTC-a.
Privatnost
Facebook se suočio sa stalnim prilivom kontroverzi oko toga kako se nosi sa korisničkom privatnošću, često prilagođavajući podešavanja i politike privatnosti.
Godine 2010, američka NSA počela je javno da preuzima javno postavljene informacije s profila na Facebooku, pored ostalih servisa društvenih medija.
Dana 29. novembra 2011, Facebook je prihvatio optužbe FTC-a koje su ga teretile da je obmanjivao korisnike ne uspijevajući da održi obećanja o privatnosti. U avgustu 2013, High-Tech Bridge je objavio studiju koja pokazuje da se vezama uključenim u porukama Facebook servisa za dopisivanje pristupa od strane Facebooka. U januaru 2014. dva korisnika su predala tužbu protiv Facebooka optužujući kako je njihova privatnost narušena ovom praksom.
Dana 7. juna 2018, Facebook je objavio da je bag rezultovao time da je oko 14 miliona korisnika Facebooka imalo svoja podrazumijevana podešavanja za sve nove postove namještena na „javno”.
Brojevi telefona najmanje 200 miliona korisnika Facebooka našli su se izloženi u otvorenoj onlajn bazi podataka u septembru 2019. Ovo uključuje 133 miliona američkih korisnika, 18 miliona iz UK-a, te 50 miliona od korisnika u Vijetnamu. Nakon uklanjanja duplikata, 419 miliona evidencija je smanjeno na 219 miliona. Baza podataka je postala oflajn nakon što je TechCrunch kontaktirao web-host. Smatra se da se do masovnih evidencija došlo koristeći alatku koju je Facebook onemogućio u aprilu 2018. nakon kontroverze sa Kembridž Analitikom. Facebookov glasnogovornik je rekao u izjavi: „Skup podataka je star i čini se da sadrži informacije dobijene prije nego što su izmjene načinjene prošle godine. ... Nema dokaza da su Facebook nalozi kompromitovani.”
Facebookovi problemi s privatnošću rezultovali su time da kompanije kao što je Viber Media i Mozilla prekinu sa reklamiranjem na platformama Facebooka.
Rasna pristrasnost
Facebook je optužen da čini „sistematski” rasni bajas, od strane EEOC-a, zasnovano na žalbama triju kandidata koji su odbijeni kada su htjeli posao i jednog zaposlenika kompanije. Tri odbijena aplikanta te operacioni menadžer u Facebooku (mart 2021) optužili su firmu da je diskriminantna protiv crnaca. EEOC je pokrenuo istraživanje slučaja.
Profili-sjenke
„Profil-sjenka” odnosi se na podatke koje Facebook prikuplja o pojedincima bez njihove eksplicitne dozvole. Na primjer, „lajk” dugme koje se javlja na web-sajtovima trećih strana omogućava kompaniji da prikupi informacije o navikama pretraživanja interneta od strane pojedinca, čak i ako pojedinac nije korisnik Facebooka. Podaci se takođe mogu prikupljati od drugih korisnika. Naprimjer, korisnik Facebooka može da poveže svoj imejl nalog sa Facebookom kako bi pronašao prijatelje na sajtu, što omogućava kompanijama da prikupljaju imejl adrese korisnika i ne-korisnika na sličan način. Vremenom, nebrojeno mnogo podatkovnih tačaka o pojedincima je prikupljeno; bilo koja pojedina podatkovna tačka možda ne može da identifikuje pojedinca, ali zajedno omogućava kompaniji da formira jedinstven „profil”.
Ovu praksu su kritikovali oni koji vjeruju da bi ljudi trebali da budu u mogućnosti da ne dozvole dobrovoljno prikupljanje podataka. Dodatno, dok korisnici Facebooka imaju mogućnost da preuzmu i ispitaju podatke koje daju sajtu, podaci sa korisnikovog „profila-sjenke” nisu uključeni, a ne-korisnici Facebooka nemaju pristup ovoj alatki svejedno. Kompanija takođe nije bila jasna oko toga da li je ili nije moguće da osoba opozove pristup Facebooka svom „profilu-sjenki”.
Kembridž Analitika
Korisnik Facebooka Global Science Research prodao je informacije o preko 87 miliona korisnika Facebooka Kembridž Analitici, firmi za analizu političkih podataka na čelu sa Alexanderom Nixom. Dok je oko 270.000 ljudi koristilo aplikaciju, Facebookov API je dozvolio skupljanje podataka od njihovih prijatelja bez njihovog znanja. Prvobitno je Facebook umanjio značaj skandala, te sugerisao da Kembridž Analitika više nema pristup. Facebook je potom izdao izjavu u kojoj je izrazio alarmantno stanje i suspendovao Kembridž Analitiku. Pregled dokumenata i intervjui s bivšim zaposlenicima Facebooka sugerisali su da Kembridž Analitika još uvijek ima podatke u svom posjedu. Ovo je bilo kršenje Facebookovog dekreta o sadržaju sa FTC-om. Ovo je potencijalno donosilo kaznu od 40.000 dolara po javljanju, ukupno nekoliko biliona dolara.
Dana 25. marta, Facebook je objavio izjavu Zuckerberga u velikim britanskim i američkim novinama, izvinjavajući se za „kršenje povjerenja”.
Dana 26. marta, FTC je otvorio istragu ovog problema. Kontroverza je dovela Facebook do toga da okonča partnerstvo sa podatkovnim brokerima koji pomažu one koji se reklamiraju u ciljanju korisnika.
Dana 24. aprila 2019, Facebook je rekao da bi se mogao suočiti s kaznom između 3 milijarde i 5 milijardi dolara, kao rezultat istrage FTC-a. Agencija je istraživala Facebook za moguća narušavanja privatnosti, ali nije objavila ikakve rezultate još uvijek.
Neki, kao što je Meghan McCain, povukli su ekvivalencu između korištenja podataka od Kembridž Analitike i kampanje Baraka Obame 2012, koja je, prema IBD-u, „podsticala pristalice da preuzmu Facebook aplikaciju Obama 2012 koja, kada se aktivira, dopušta kampanji da prikuplja Facebook podatke i o korisnicima i o njihovim prijateljima”. Carol Davidsen, bivši direktor integracije i medijske analitike Obama za Ameriku (OFA-e), napisao je da je „Facebook bio iznenađen da smo bili u mogućnosti da izvučemo cijeli socijalni graf, ali nisu nas zaustavili kada su shvatili da je to što radimo”. PolitiFact je ocijenio McCaininu izjavu „poluistinitom”, na osnovu toga što „u Obaminom slučaju, direktni korisnici znaju da predaju svoje podatke političkoj kampanji” dok sa Kembridž Analitikom, korisnici su mislili da samo učestvuju u kvizu ličnosti za akademske svrhe, s tim da je Obamina kampanja samo koristila podatke „da bi navela pristalice da kontaktiraju svoje najuvjerljivije prijatelje” a Kembridž Analitika „ciljala korisnike, prijatelje i slične direktno digitalnim reklamama”.
Krađa podataka
Dana 28. septembra 2018, Facebook je doživio veliku provalu u sigurnosni sistem, kojom su izloženi podaci 50 miliona korisnika. „Krađa” podataka počela je u julu 2017, a otkrivena je 16. septembra. Facebook je obavijestio korisnike pogođene eksploatacijom i odjavio ih s njihovih naloga.
U martu 2019, Facebook je potvrdio kompromitovanje lozinki kod miliona korisnika aplikacije Facebook Lite; međutim, u aprilu, kompanija je dodatno izjavila da ovo nije bilo samo ograničeno na Facebook nego su bili pogođeni i milioni korisnika Instagrama. Kao razlog je navedeno spremanje lozinki kao obični tekst umjesto enkripcija što bi mogli da čitaju zaposlenici.
Podaci i aktivnost na mobitelima
Facebook je koristio VPN Onavo Protect za skupljanje informacija o korisničkom web-saobraćaju i korištenju aplikacije. Ovo je omogućilo Facebooku da prati performans svojih suparnika. Medijski članci su klasifikovali Onavo Protect kao spyware. U avgustu 2018, Facebook je uklonio aplikaciju kao odgovor na pritisak od Applea, koji je tvrdio da narušava njihove smjernice.
Ars Technica je prijavila u aprilu 2018. da je Facebook Android aplikacija preuzimala korisničke podatke, uključujući telefonske pozive i tekstualne poruke, od 2015. U maju 2018, nekoliko korisnika Androida predalo je tužbu klasne akcije protiv Facebooka zbog narušavanja njihove privatnosti.
U januaru 2020, Facebook je pokrenuo stranicu Off-Facebook Activity, koja omogućava korisnicima da vide informacije koje Facebook prikuplja o njihovim aktivnostima koje ne uključuju Facebook. Kolumnista Vašington posta Geoffrey A. Fowler otkrio je da ovo uključuje i koje druge aplikacije je koristio na svom mobitelu, čak i kada je aplikacija Facebooka bila zatvorena, kao i koje druge veb-sajtove je posjećivao na svom mobitelu, te koja in-store plaćanja je vršio od afiliranih poslova čak i kada mu je mobitel bio potpuno ugašen.
Javna izvinjenja
Kompanija se prvi put izvinila za svoje zloupotrebe privatnosti 2009.
Izvinjenja Facebooka nalazila su se u novinama, na televiziji, blog postovima i Facebooku. Dana 25. marta 2018, vodeći američki i britanski listovi objavili su dodatke preko cijelih stranica sa ličnim izvinjenjima Zuckerberga. Zuckerberg je iskazao javno verbalno izvinjenje na CNN-u. U maju 2010, izvinio se za protivrječnosti u podešavanjima privatnosti.
Prethodno, Facebook je imao podešavanja privatnosti raštrkana na preko 20 stranica, ali sada su sva podešavanja privatnosti na jednoj stranici, čime je teže aplikacijama trećih strana da pristupe korisnikovim ličnim informacijama. Pored javnog izvinjavanja, Facebook je rekao da će revidirati i provjeriti hiljade aplikacija koje pokazuju „sumnjive aktivnosti”, u pokušaju da se pobrinu da se ovakva narušavanja privatnosti ne ponove. Godine 2010, u izvještaju po pitanju privatnosti, istraživački projekat je izjavio da nije dostupno mnogo informacija po pitanju posljedica toga šta ljudi otkrivaju onlajn, tako da jedino što je uglavnom dostupno jesu izvještaji učinjeni dostupnim preko popularnih medija. Godine 2017, bivši zvaničnik Facebooka diskutovao je kako platforme društvenih medija doprinose tome da se razmrsi „tkanina društva”.
Sadržaj<span id="Nasilje, teorije zavjere i frindž diskurs">
Facebook se oslanja na svoje korisnike za generisanje sadržaja koji veže korisnike sa servisom. Kompanija je dobila više kritika zbog dopuštanja sadržaja na koji je bilo primjedbi, uključujući teorije zavjere i 'fringe' diskurs, te zbog zabranjivanja drugog sadržaja koji smatraju neprimjerenim.
Kritikovan je kao vektor za ’lažne vijesti’ i optužen da snosi odgovornost za teoriju zavjere da je SAD stvorio IDIL, lažne anti-Rohinja postove koje je vojska Mjanmara koristila za potpirivanje genocida i etničkog čišćenja, omogućavanje djelovanja teoretičara zavjere oko Pucnjave u Osnovnoj školi „Sandy Hook”, te antiizbjegličke napade u Njemačkoj. Vlada Filipina takođe je koristila Facebook kao alatku da napada svoje kritičare.
Profesor Ilya Somin izvijestio je da je bio predmet prijetnji smrću na Facebooku u aprilu 2018. od Cesara Sayoca, koji je prijetio da će ubiti njega i njegovu porodicu i „tijelima nahraniti floridske aligatore”. Sominovi prijatelji na Facebooku prijavili su komentare Facebooku, koji nije učinio ništa osim što je odaslao automatizovane poruke. Sayoc je kasnije uhapšen za pokušaje mejl-bombardovanja u SAD-u u oktobru, usmjerene prema demokratskim političarima.
Facebook je više puta mijenjao svoje politike sadržaja. U julu 2018, izjavili su da će „niže rangirati” članke koji su oni koji provjeravaju činjenice označili kao lažne, te ukloniti dezinformacije koje su poticale nasilje. Zuckerberg je jednom izjavio da nije bilo jasno da li su negatori Holokausta na Facebooku imali namjeru da obmane druge, za što se kasnije izvinio. Facebook je izjavio da sadržaj koji dobija „lažni” rejting od onih koji provjeravaju činjenice može da se demonetizuje i podvrgne dramatično umanjenoj distribuciji. Specifične postove i videa koji krše standarde zajednice može da ukloni Facebook.
U maju 2019, Facebook je zabranio veliki broj „opasnih” komentatora sa svoje platforme, među kojima su i Alex Jones, Louis Farrakhan, Milo Yiannopoulos, Paul Joseph Watson, Paul Nehlen, David Duke i Laura Loomer, zbog navodne umiješanosti u „nasilje i mržnju”.
U maju 2020, Facebook je pristao na preliminarnu nagodbu od 52 miliona eura za moderatore sadržaja na Facebooku koji su u SAD-u i u relaciji sa psihološkom traumom s kojom se suočava moderator zaposlen u kompaniji i kod drugih poslovnih ljudi. U svijetu ima više drugih pravnih pitanja za riješiti, uključujući Irsku.
InfoWars
Facebook je kritikovan zbog dopuštanja InfoWars-u da objavljuje lažne tvrdnje i teorije zavjere. Facebook je branio svoje poteze po pitanju InfoWars-a izjavom „mi jednostavno ne mislimo da je banovanje Stranica za dijeljenje teorija zavjere ili lažnih vijesti pravi način...”. Facebook je dao samo šest slučajeva u kojem je činjenično provjeren sadržaj sa stranice InfoWars u periodu septembra 2017. – jula 2018. Godine 2018, InfoWars je lažno tvrdio da su preživjeli iz pucnjave u Parklandu bili „glumci”. Facebook je zamilio da se ukloni sadržaj InfoWars-a kojim se pravi ova tvrdnja, mada su videa InfoWars-a kojima su se zagovarale lažnje tvrdnje bila ostavljena, čak iako je Facebook kontaktiran oko videa. Facebook je izjavio da ih se u videima nikada nije eksplicitno nazivalo glumcima. Facebook je takođe dozvolio da ostanu videa InfoWars-a u kojima se dijelila teorija zavjere Pizzagate. Krajem jula 2018. Facebook je ukinuo lični profil čelnika InfoWars-a Alexa Jonesa na 30 dana. Početkom avgusta 2018, Facebook je banovao četiri najaktivnije stranice povezane sa InfoWars-om zbog govora mržnje.
Politička manipulacija
Godine 2018, Facebook je izjavio da je, te godine, identifikovao „koordinisano neautentično ponašanje” kod „mnogih Stranica, Grupa i naloga stvorenih da raspiruju političku debatu, uključujući one u SAD-u, na Srednjem Istoku, u Rusiji i u UK-u”.
Kampanjama kojima je upravljala britanska obavještajna agencija, pod imenom Joint Threat Research Intelligence Group (Obavještajna grupa za istraživanje udruženih prijetnji), uveliko je spadala u dvije kategorije: sajber napadi i ulaganje napora za propagandu. Potonje uključuje „masovno slanje poruka” i „proguravanje priča” preko sajtova društvenih medija poput Facebooka. Izraelski JIDF, kineska Partija 50 Cent i turski AK trolovi takođe fokusiraju svoju pažnju na platforme društvenih medija kao što je Facebook.
U julu 2018, Samantha Bradshaw, koautorica izvještaja sa OII-ja i Univerziteta Oksford, rekla je: „Broj zemalja gdje se formalno organizovana manipulacija preko društvenih medija javlja uveliko se povećao, sa 28 na 48 zemalja globalno. Većina rasta dolazi od političkih partija koje šire dezinformacije i vijesti-smeće kada su izborni periodi.”
U januaru 2019, Facebook je izjavio da je uklonio 783 naloga, stranice i grupe povezane sa Iranom, zbog uključenosti u ono što je nazvano „koordinisanim neautentičnim ponašanjem”.
U maju 2019, privatna obavještajna agencija Archimedes Group (Grupa Arhimed) sa sjedištem u Tel Avivu banovana je s Facebooka zbog „koordinisanog neautentičnog ponašanja” nakon što je Facebook otkrio lažne korisnike u zemljama potsaharske Afrike, Latinskoj Americi i Jugozapadnoj Aziji. Istrage Facebooka otkrile su da je Archimedes potrošio oko 1,1 miliona dolara na lažne reklame, plaćeno u brazilskim realima, izraelskim šekelima i američkim dolarima. Facebook je dao primjere političke interferencije Archimedes Groupa u Nigeriji, Senegealu, Togou, Angoli, Nigeru i Tunisu. ACDFRL izjavio je u izvještaju da „taktike koje koristi Archimedes Group, privatna kompanija, jako nalikuju na tipove taktika ratovanja informacijama koje koriste vlade, te Kremlj posebice”.
Dana 23. maja 2019, Facebook je objavio Izvještaj o ojačavanju standarda zajednice, ističući da je identifikovao nekoliko lažnih naloga preko umjetne inteligencije i ljudskog nadzora. U periodu šest mjeseci, oktobra 2018. – marta 2019, web-sajt društvenog medija uklonio je ukupno 3,39 milijardi lažnih naloga. Broj lažnih naloga je prema izvještaju iznosio preko 2,4 milijardi stvarnih ljudi na platformi.
U julu 2019, Facebook je unaprijedio svoje mjere za borbu protiv deceptivne političke propagande i druge zloupotrebe servisa. Kompanija je uklonila preko 1.800 naloga i stranica kojima se upravljalo iz Rusije, Tajlanda, Ukrajine i Hondurasa.
Dana 30. oktobra 2019, Facebook je obrisao nekoliko naloga zaposlenika koji su radili za izraelsku NSO grupu, izjavivši da su nalozi „obrisani jer ne poštuju naše uslove”. Brisanja su došla nakon što je WhatsApp tužio izraelsku firmu na nadziranje zbog pokušaja stavljanja spywarea u 1.400 uređaja.
Rusko uplitanje
Godine 2018, specijalni savjetnik Robert Mueller optužio je 13 ruskih državljana i tri ruske organizacije za „uključivanje u operacije radi ometanja američkog političkog i izbornog procesa, uključujući predsjedničke izbore 2016”.
Ramona, South Dakota
Demografija
Po popisu iz 2010. godine broj stanovnika je 174, što je 16 (-8,4 %) stanovnika manje nego 2000. godine.
Facebook
Rusko uplitanje
Mueller je kontaktirao Facebook poslije izjave kompanije da je prodato preko 100.000 dolara vrijednih reklama kompaniji (IRA) s vezama s ruskom obavještajnom zajednicom, prije Predsjedničkih izbora u SAD-u 2016. U septembru 2017, glavni sigurnosni zvaničnik Facebooka Alex Stamos napisao je da je kompanija „otkrila otprilike 100.000 dolara potrošenog novca na reklame od juna 2015. do maja 2017. – povezano s cca 3.000 reklama – povezano sa oko 470 neautentičnih naloga i Stranica koji krše naše smjernice. Naša analiza sugeriše da su ovi nalozi i Stranice povezane jedni s drugim i vjerovatno se upravlja s njima iz Rusije.”. Kampanje Clintonove i Trumpa potrošile su 81 milion dolara na Facebook reklame.
Kompanija je obećala punu saradnju u Muellerovoj istrazi, te pružila sve informacije o ruskom reklamiranju. Članovi obavještajnih komiteta Doma i Senata tvrdili su da je Facebook zadržavao informacije koje su iluminirale rusku kampanju propagande. Ruski operativci su koristili Facebook da organizuju skupove Black Lives Matter (Životi crnaca su važni) kao i antiimigrantske skupove na tlu SAD-a, a takođe i skupove protiv Clintonove i skupove za Donalda Trumpa te protiv njega. Facebook reklame su se takođe koristile za eksploataciju podjela oko crnačkog političkog aktivizma i muslimana, simultanim slanjem nedosljednih poruka različitim korisnicma na osnovu njihovih političkih i demografskih karakteristika, kako bi se stvarala pomutnja. Zuckerberg je izjavio da žali što je odbacio brigu oko ruskog uticaja na Predsjedničke izbore u SAD-u 2016.
Rusko-američki milijarder Yuri Milner, koji se sprijateljio sa Zuckerbergom između 2009. i 2011. imao je podršku Kremlja za svoje investicije u Facebook i Twitter.
U februaru 2019, Glenn Greenwald je napisao da je kompanija za sajber sigurnost New Knowledge, koja stoji iza jednog od izvještaja Senata o ruskoj inteferenciji u izborima društvenim medijima, „uhvaćena samo šest sedmica prije kako je uključena u masivnu prevaru radi stvaranja fiktivnih ruskih trol naloga na Facebooku i Twitteru kako bi se tvrdilo da Kremlj radi na tome da demokratski nominovani kandidat za Senat Doug Jones u Alabami bude poražen. The New York Times, kada je otkrivao prevaru, citirao je izvještaj New Knowledgea koji se razmetao fabrikacijama...”.
Propaganda protiv Rohinja
Godine 2018, Facebook je ukinuo 536 Facebook Stranica, 17 Facebook Grupa, 175 Facebook naloga i 16 Instagram naloga povezanih s mjanmarskom vojskom. Kolektivno, njih je pratilo preko 10 miliona ljudi. The New York Times je izjavio: "nakon mjeseci izvještaja o anti-Rohinja propagandi na Facebooku, kompanija je priznala da je bila prespora po pitanju djelovanja u Mjanmaru. Do tada, više od 700.000 Rohinja je napustilo zemlju za godinu, kao dio onoga što su zvaničnici Ujedinjenih nacija nazvali „udžbeničkim primjerom etničkog čišćenja”."
Facebookovo saučesništvo u usponu Modija na vlast u Indiji
Godine 2019, knjiga naslovljena The Real Face of Facebook in India (Stvarno lice Facebooka u Indiji), napisana u koautorstvu novinara (Paranjoy Guha Thakurta i Cyril Sam) navodi da je Facebook bio i direktno saučesnik u usponu, a i imao benefite od uspona, Modijevog BJP-a u Indiji.
Upravljanje kompanije
Jedan od prvih investitora Facebooka i bivši Zuckerbergov mentor Roger McNamee opisao je Facebook kao „najcentralizovaniju strukturu za donošenje odluka koju je ikada susreo u velikoj kompaniji”. Nathan Schneider, profesor medijskih studija na Univerzitetu Colorado Boulder zagovarao je transformaciju Facebooka u platformsku kooperaciju u vlasništvu korisnika i kojom će upravljati korisnici.
Koosnivač Facebooka Chris Hughes kaže da CEO Mark Zuckerberg ima previše moći, da je kompanija trenutno monopol, te da je, kao rezultat, treba razdvojiti u nekoliko manjih kompanija. Hughes je pozvao na razdvajanje Facebooka u op-edu The New York Timesa. Hughes kaže da je zabrinut što se Zuckerberg okružio ljudima u timu koji ga ne izazivaju i da je kao rezultat, posao Američke vlade da ga drži odgovornim i obuzdava njegovu „neprovjeravanu moć”. Hughes isto tako kaže da je „Markova moć bez presedana i protivamerička [un-American]”. Nekoliko američkih političara slaže se sa Hughesom. EU komesar za kompeticiju Margrethe Vestager izjavila je da je bi se razdvajanje Facebooka trebalo dogoditi samo kao „lijek krajnje nužde”, te da razdvajanje Facebooka ne bi riješilo probleme kojima Facebook podliježe.
Litigacija
Kompanija je bila predmet više litigacija. Najistaknutiji slučaj vezan je za optužbe da je Zuckerberg prekršio usmeni ugovor sa troje ljudi (Cameron Winklevoss, Tyler Winklevoss i Divya Narendra) kako bi napravio društvenu mrežu 2004. tada pod nazivom HarvardConnection.
Dana 6. marta 2018, BlackBerry je tužio Facebook i njegove podružnice Instagram i WhatsApp za ukidanje ključnih odlika aplikacije za poruke.
U oktobru 2018, žena iz Teksasa je tužila Facebook, tvrdeći da je primorana na trgovinu seksualnim robljem kada je imala 15 godina od strane čovjeka koji se „sprijateljio” s njom na mreži društvenog medija. Facebook je odgovorio da radi i internalno i eksternalno da banuje ljude koji vrše trgovinu seksualnim robljem.
DPA
U oktobru 2017, Facebook je proširio svoj rad sa DPA-om, PR firmom koja je originalno unajmljena da nadzire pres pokrivenost kompanija radi adresiranja pitanja koja se primarno tiču ruskog uplitanja u američke izbore 2016, potom pogrešnog tretiranja podataka korisnika od strane Kembridž Analitike, govora mržnje na Facebooku, te poziva za regulaciju. Glasnogovornik kompanije Tim Miller izjavio je da cilj za tehničke firme treba da bude „imati pozitivan sadržaj istaknut o svojoj kompaniji i negativan sadržaj koji se ističe o vašem takmacu”. DPA je tvrdio da je George Soros onaj koji stoji iza onoga za što se čini da je širi anti-Facebook pokret, te da je napravio druge negativne medije, zajedno sa America Risingom, koji su preuzimale veće medijske organizacije poput Breitbarta. Facebook je prekinuo veze sa agencijom krajem 2018, nakon javnog negodovanja po pitanju njihove uvezanosti.
Transkripcija korisničkih audio-poruka
Dana 13. avgusta 2019, otkriveno je da je Facebook imao na spisku stotine kontraktora za stvaranje i dolazak do transkripta audio-poruka korisnika. Ovo je uglavnom bio slučaj sa Facebook Messengerom, gdje su kontraktori često slušali i transkribovali glasovne poruke korisnika. Nakon što je ovo prvi put objavljeno na Bloomberg Newsu, Facebook je izdao izjavu u kojoj je potvrdio da je izvještaj istinit, ali je takođe izjavio da je program nadziranja sada suspendovan.
Ekonomija
Ekonomi su istakli da Facebook nudi mnogo nerivalskih servisa od kojih je na dobitku toliko mnogo korisnika koliko je zainteresovano, bez primoravanja korisnika da se takmiče jedan s drugim. Nasuprot ovome, većina dobara je dostupna ograničenom broju korisnika; naprimjer, ako jedan korisnik kupi telefon, nijedan drugi ne može da kupi taj telefon. Na tri područja ostvaruje se najveći ekonomski uticaj: platformska kompeticija, tržište i podaci o ponašanju korisnika.
Facebook je počeo da smanjuje svoj karbonski uticaj nakon što ga je Greenpeace napao zbog dugogodišnjeg oslanjanja na ugalj s rezultatom ugljičnog otiska.
Facebook pruža razvojnu platformu za mnoge aplikacije društvenih igara, komunikaciju, podršku, recenzije i drugo povezano sa onlajn aktivnostima. Ova platforma je potakla nastanak mnogih poslovnih subjekata i potpomogla nastanak hiljada poslova u globalnoj ekonomiji. Zynga Inc., lider u društvenim igrama, primjer je takvog poslovnog subjekta. Ekonometrička analiza otkriva da je Facebookova platforma za razvoj aplikacija donijela preko 182.000 poslova u američkoj ekonomiji 2011. Ukupna ekonomska vrijednost ostvarenih zaposlenja je bila oko 12 milijardi dolara.
Društvo
Facebook je promijenio način na koji ljudi komuniciraju. Predstavlja platformu koja korisnicima pruža mogućnost da dijele sadržaj sa drugima, na globalnom nivou. Jedna studija je otkrila da su informacione upotrebe bile više povezane sa građanskim i političkim djelovanjima nego sa rekreacijom.
U The Facebook Effectu David Kirkpatrick izjavio je da struktura Facebooka čini da ga je teško zamijeniti, zbog „efekata mreže” koje ima. Ističe koliko bi bilo teško premjestiti sve veze korisnika i slike na alternativu.
Facebook omogućava ljudima da učestvuju u zajedničkoj atmosferi sa „komšijom preko puta”, uprkos stvarnoj udaljenosti koja postoji. Godine 2016, 44% američkog stanovništva dobija vijesti preko Facebooka.
Emocionalno zdravlje
Studije su povezale društvene mreže s pozitivnim i negativnim uticajem    na emocionalno zdravlje. Studije su povezale Facebook sa osjećajima zavisti, uglavnom uzrokovanim slikama sa odmora i praznika. Ostali uzroci uključuju postove prijatelja o sreći u porodici i slike fizičke ljepote – zbog čega drugi ljudi ostaju nezadovoljni svojim životima. Udružena studija dva njemačka univerziteta otkrila je da je jedna od tri osobe nezadovoljnija svojim životom nakon posjećivanja Facebooka, a druga studija UVU-a otkriva da su se učenici koledža osjećali lošije razmišljajući o sebi nakon povećanog vremena provedenog na Facebooku.
Profesor Larry D. Rosen izjavio je da tinejdžeri na Facebooku pokazuju više narcističke tendencije, s tim da omladina pokazuje znakove antidruštvenog ponašanja, manije i agresivnost. Pozitivni efekti uključuju znakove „virtuelne empatije” prema onlajn prijateljima i pomaganje introvertnim osobama da steknu socijalne vještine.
U blog postu od decembra 2017, kompanija je istakla istraživanje koje je pokazalo „pasivno konzumiranje” news feeda, što je zapravno čitanje bez interakcije, nakon čega korisnici ostaju s negativnim osjećanjima poslije, dok je interakcija s porukama pokazala poboljšanje u blagostanju.
Politika<span id="Politički uticaj">
U februaru 2008, Facebook grupa pod imenom „One Million Voices Against FARC” (u prijevodu: Jedan milion glasova protiv FARC-a) organizovala je događaj u kojem su stotine hiljada Kolumbijaca marširale u protestu protiv FARC-a. U avgustu 2010, jedan od sjevernokorejskih zvaničnih vladinih sajtova, te zvanična novinska agencija države, Uriminzokkiri, pridružili su se Facebooku.
Tokom Arapskog proljeća, mnogi novinari su tvrdili da je Facebook igrao veliku ulogu u Egipatskoj revoluciji 2011. Dana 14. januara, Facebook stranicu „We are all Khaled Said” (u prijevodu: Svi smo mi Khaled Said) napravio je Wael Ghoniem kako bi pozvao Egipćane na „mirne demonstracije” 25. januara. Prema Mashableu, u Tunisu i Egiptu, Facebook je postao primarna alatka za povezivanje protestanata i doveo je Egipatsku vladu do toga da banuje Facebook, Twitter i druge web-sajtove 26. januara a potom zabrani sve mobilne i internet konekcije za cijeli Egipat 28. januara. Nakon 18 dana, ustanak je primorao predsjednika Hosnija Mubaraka da da ostavku.
U Bahreinskom ustanku koji je počeo 14. februara 2011, Facebook je korišten od strane bahreinskog režima i lojalnih režimu za identifikaciju, hvatanje i progon građana uključenih u proteste. Ayat Al-Qurmezi, 20-godišnjakinja, identifikovana je kao protestantica koristeći Facebook i zatvorena.
Godine 2011, Facebook je podnio papirologiju sa FEC-om radi formiranja komiteta političke akcije pod imenom FB PAC. U imejlu za The Hill, glasnogovornik za Facebook rekao je da će „Facebookov Komitet za političku akciju dati zaposlenicima način da im se glas čuje u političkim procesima od strane kandidata koji podržavaju, koji dijele ciljeve promovisanja vrijednosti inovacije za ekonomiju, dajući ljudima moć da dijele i čineći svijet otvorenijim i povezanijim”.
Tokom Građanskog rata u Siriji, YPG, libertarijanska armija za Rožavu, regrutovala je zapadnjake preko Facebooka za borbu protiv IDIL-a. Deseci su se pridružili njenim redovima. Facebook stranica imena „The Lions of Rojava” (u prijevodu: Lavovi Rožave) dolazi od kurdske izreke koja se prevodi kao „Lav je lav, bio ženka ili mužjak”, odnoseći se na feminističku ideologiju organizacije.
Nedavnih godina, Facebookovi algoritmi news feeda identifikovani su kao uzrok političke polarizacije, za što je kritikovan. Slično tome, optužen je za pojačavanje dosega ’lažnih vijesti’ i ekstremnih tački gledišta, kao kada je omogućavao stanja koja su dovela do Izbjegličke krize s Rohinjama 2015.
Facebook je prvi put igrao ulogu u američkom političkom procesu u januaru 2008, netom prije primarnog dijela u New Hapshiru. Facebook se udružio sa ABC-jem i Koledžom Sveti Anselmo da omogući korisnicima da imaju javno učešće u „bek-tu-bek” debatama republikanaca i demokrata 5. januara. Facebook korisnici su učestvovali u debatnim grupama o specifičnim temama, registraciji glasača i pitanjima-porukama.
Oko milion korisnika je instaliralo Facebook aplikaciju „US Politics on Facebook” (u prijevodu: Politika SAD-a na Facebooku) kako bi učestvovali u mjerenju odgovora na neke komentare koje su davali kandidati debata. Anketa CBS Newsa, UWIRE-a i The Chronicle of Higher Educationa tvrdi da ilustruje kako je „Facebook efekat” imao uticaja na mlade glasače, povećavajući količinu glasanja, podršku političkih kandidata i opštu uključenost.
Novi društveni mediji, kao što je Facebook i Twitter, povezivali su stotine miliona ljudi. Do 2008, političari i interesne grupe eksperimentisali su sa sistematskom upotrebom društvenih medija za širenje svoje poruke. Do izbora 2016, političko reklamiranje specifičnim grupama postalo je normalizovano. Facebook je nudio najsofisticiraniju platformu za ciljanje i analitiku. ProPublica ističe da je njihov sistem omogućio onima koji reklamiraju da usmjere svoje namjere ka preko 2.300 ljudi koji su izražavali interese za teme „mrzitelja Jevreja”, „Kako spaliti jevreje” ili „Historija toga ’što su Jevreji upropastili svijet”.
Skandal s podacima Kembridž Analitike ponudio je drugi primjer opaženog pokušaja uticaja na izbore. The Guardian je tvrdio da je Facebook znao o sigurnosnoj provali već dvije godine, ali nije učinio ništa da je zaustavi sve dok nije postala javna.
Indija
Pred opšte izbore u Indiji 2019, Facebook je uklonio 103 stranice, grupe i naloga na platformama Facebook i Instagram koje potiču iz Pakistana. Facebook je rekao da je istraga otkrila pakistansku vojnu vezu, uz mješavinu stvarnih naloga zaposlenika ISPR-a i mrežu lažnih naloga koje su stvorili da bi upravljali vojnim fan stranicama i stranicama opšteg interesa, ali su postavljali sadržaj o indijskoj politici dok su pokušavali da prikriju svoj identitet. Zahvaljujući istim razlozima, Facebook je takođe uklonio 687 stranica i naloga Kongresa zbog koordinisanog neautentičnog ponašanja na platformi.
Kultura
Godine 2008, Collins English Dictionary proglasio je „Facebook” za novu Riječ godine. U decembru 2009, New Oxford American Dictionary proglasio je da je njihova riječ godine glagol „unfriend”, definisan kao „Ukloniti nekoga kao ’prijatelja’ na sajtu društvene mreže kao što je Facebook”.
Internet.org
U avgustu 2013, Facebook je osnovao Internet.org u saradnji sa šest drugih tehnoloških kompanija, radi planiranja i pomaganja izgradnje pristupačnog interneta u manje razvijenim i zemljama u razvitku. Servis, nazvan Free Basics, uključuje razne aplikacije niske propusnosti kao što su AccuWeather, BabyCenter, BBC News, ESPN i Bing. Bilo je ozbiljnog suprotstavljanja Internet.org-u u Indiji, gdje je servis koji je otpočeo svoje partnerstvo sa Reliance Communicationsom 2015. banovan godinu kasnije od strane Telekom regulatornog autoriteta Indije (TRAI). Godine 2018, Zuckerberg je tvrdio da su „napori Internet.org-a pomogli da skoro 100 miliona ljudi dobije pristup internetu, a ne bi ga mogli imati drugačije”.
Koncept Facebooka
Facebook je, prema riječima osnivača Marka Zuckerberga, zamišljen tako da se putem interneta povežu oni ljudi koji se već poznaju u stvarnom životu, za razliku od sličnih web-servisa. Kao što početna stranica Facebooka kaže, on omogućuje korisnicima povezivanje i socijalizaciju s ljudima koji su im bliski i koji rade, studiraju i žive oko njih. Mnogi koriste Facebook upravo kako bi ostali u kontaktu sa svojim prijateljima ili rodbinom. Ovaj web-servis je potpuno besplatan za sve korisnike, a ostvaruje prihode od sponzora i oglašavanja putem reklama koje se pojavljuju uz svaki profil.
Registracija i korištenje
Za registraciju i kreiranje profila na Facebooku potrebna je validna imejl adresa. Jednom kada se korisnik registruje, može uređivati svoj profil i priključiti se regionalnoj mreži gdje upoznaje ljude iz svoje okoline.
Korisnike se potiče na to da šalju lične informacije, fotografije, da odgovaraju na pitanja o omiljenim filmovima, knjigama, muzici. Profili s pravim imenom i prezimenom te autentične informacije o pojedinim korisnicima razlozi su planetarne popularnosti, ali i predmet kritika Facebooka.
Aplikacije
Glavna posebnost Facebooka jesu brojne aplikacije koje se mogu dodati u profile. Tako je moguće imati virtuelne kućne ljubimce, slati virtuelna pića, poklone, zagrljaje i čestitke, igrati igrice u Flashu, organizovati aukcije, rješavati psihološke testove i kvizove, dodavati omiljenu muziku, komunicirati putem privatnih poruka i dr.
Kontrola privatnosti
Prema vlastitom nahođenju korisnik Facebooka može sakriti svoj profil i fotografije od nepoznatih ljudi. Uprkos tome, Facebook se tokom svog postojanja našao na meti brojnih kritičara upravo zbog problema privatnosti korisnika, ali takođe i zbog pitanja cenzure. Kritike dolaze i zbog toga što su informacije koje korisnici odaju o sebi korištene za marketinška istraživanja, interne istrage univerziteta i kompanija, pa čak i policije.
Uprkos kritikama, Facebook je danas najpopularniji servis za socijalizaciju s rastućim brojem korisnika, te je čak prozvan i „novim internetom”, a Mark Zuckerberg ima nadimak „novi Bill Gates”. O vrijednosti Facebooka najbolje govori podatak da je Microsoft krajem 2007. godine platio 240 miliona dolara za 1,6% udjela u dionicama.
Vanjski linkovi
<tr style="height:2px">  <th scope="row" class="navbox-group">Ljudi <td class="navbox-list navbox-odd" style="text-align:left;border-left-width:2px;border-left-style:solid;width:100%;padding:0px">     <tr style="height:2px">   <th scope="row" class="navbox-group">Značajni zaposlenici <td class="navbox-list navbox-even" style="text-align:left;border-left-width:2px;border-left-style:solid;width:100%;padding:0px">         <tr style="height:2px">   <th scope="row" class="navbox-group">Otvoreni izvor <td class="navbox-list navbox-odd" style="text-align:left;border-left-width:2px;border-left-style:solid;width:100%;padding:0px">
Ugostiteljstvo
Ugostiteljstvo je uslužna privredna delatnost čija je osnovna misija dugoročno zadovoljenje društvenih potreba za smeštajem, ishranom i pićem, uz primene posebne tehnike hotelskog i restoranskog poslovanja. Osnovni cilj ugostiteljstva je sadržan u uspostavljanju simbioze i harmonizacije svih odnosa na relaciji između ugostiteljskih preduzeća (objekata) i korisnika ugostiteljskih usluga.
Ugostiteljstvo se deli na dva osnovna dela:
Sekondi-Takoradi
Sekondi-Takoradi je gradsko naselje u jugozapadnoj Gani koje je sastavljeno od dva zasebna grada - Sekondija i Takoradija. Gradovi su spojeni 1946. godine. Prema procjeni iz 2013. godine, u gradu živi 445,205 stanovnika, čime je on četvrti grad u Gani po broju stanovnika te najveći grad u jugozapadnoj Gani.
Sekondi-Takoradi je izrazito važno industrijsko središte u Gani. U njemu se odvija proizvodnja drva, grad ima brodogradilište i centar za renoviranje željeznica, a odnedavno je i važno naftno središte, zbog čega je i dobio nadimak "Grad Nafte".
Indijska narodna partija
Indijska narodna partija (, BJP) je jedna od dve najveće političke partije u Indiji, zajedno uz Indijski nacionalni kongres. Osnovana je 1980. godine i druga je najveća partija u Indiji po popularnosti i zastupljenosti u indijskom parlamentu.
Partija uglavnom obuhvata desno orijentisano biračko telo u Indiji, a njena politika temelji se na integralnom humanizmu, hinduističkom nacionalizmu i socijalnom konzervativizmu.
BJP je bila na čelu narodne vlade zajedno sa koalicionim partnerima (Nacionalni demokratski savez) od 1998. do 2004, čime je ovo bila prva vlada na čelu države bez Indijskog nacionalnog kongresa, koja je ostvarila puni mandat do svog kraja. Od 2004. do 2014. je bila u opoziciji, pre nego što je osvojila apsolutnu većinu u donjem domu Parlamenta.
Kirchheim
Kirhhajm je naselje i opština u Francuskoj u regionu Alzas, u departmanu Donja Rajna.
Po podacima iz 1990. godine u opštini je živelo 499 stanovnika, a gustina naseljenosti je iznosila 217 stanovnika/km².
Forever Young (film)
Forever Young (preveden kao Zauvijek mlad) je američki igrani film snimljen 1992. u režiji Steve Minera. Po žanru predstavlja kombinaciju science fictiona i ljubavne melodrame, a protagonist, čiji lik tumači Mel Gibson, je kapetan Daniel McCormick, probni pilot američkog ratnog zrakoplovstva koji 1939. godine pristaje sudjelovati u eksperimentalnom zamrzavanju. Radnja prati njegove napore da se prilagodi novom svijetu nakon što se probudi 1992. godine. Usprkos mlakih kritika, imao je solidan komercijalni uspjeh.
Pretvarač
Pretvarač ili transduktor je uređaj koji konvertuje jedan tip energije u drugi. Konverzija može biti u/iz električne, elektro-mehaničke, elektromagnetske, fotonske, fotovoltne, ili nekog drugog oblika energije. Dok termin transduktor obično podrazumeva upotrebu sa značenjem senzor/detektor, svaki uređaj koji konvertuje energiju se može smatrati transduktorom.
Tipovi
Transduktori se mogu kategorisati po tipu primene u: senzor, pokretač, ili njihovu kombinaciju.
Senzor se koristi za detektovanje parametra u jednoj formi i izveštavanje o njoj u drugog formi energije (obično kao električni i / ili digitalni signal). Na primer, senzor pritiska može da detektuje pritisak (mehanički oblik energije) i konvertuje je u elektricitet za prikazivanje na udaljenom instrumentu.
Bairols
Berol je naselje i opština u Francuskoj u regionu Provansa-Alpi-Azurna obala, u departmanu Primorski Alpi koja pripada prefekturi Nica.
Po podacima iz 1999. godine u opštini je živelo 114 stanovnika, a gustina naseljenosti je iznosila 7 stanovnika/km². Opština se prostire na površini od 15,24 km². Nalazi se na srednjoj nadmorskoj visini od 880 metara (maksimalnoj 1.803 m, a minimalnoj 280 m).
Bostanabadski okrug
Bostanabadski okrug je jedan od 21 okruga u pokrajini Istočni Azarbajdžan na sjeverozapadu Irana. Glavni grad okruga je Bostanabad.
Tamale, Gana
Tamale je grad u Gani, glavni grad regije Northern. Većinom je naseljen pripadnicima naroda Dagomba koji govore jezikom dagbani i prakticiraju islam. Grad leži u savani na sjeveru zemlje, udaljen oko 120 km od granice s Togom te po 200 km od Obale Bjelokosti i Burkine Faso. Sjedište je brojnih nevladinih organizacija.
Prema procjeni iz 2013. godine, Tamale je brojao 562,919 stanovnika, čime je bio treći grad u državi po broju stanovnika.
Quitman, Missouri
Kvitman je grad u američkoj saveznoj državi Misuri.
Demografija
Po popisu iz 2010. godine broj stanovnika je 45, što je 1 (-2,2 %) stanovnika manje nego 2000. godine.
Komunalna privreda
Komunalna privreda je grana privrede koja se bavi komunalno-uslužnim delatnostima. Njen osnovni zadatak je podmirivanje osnovnih potreba stanovništva u sredini u kojoj žive. Najrazvijenija je u gradskim sredinama.
Campo di Fano, L'Aquila
Campo di Fano je naselje u Italiji u provinciji L'Aquila, u regiji Abruzzo.
Prema proceni iz 2011. u naselju je živelo 332 stanovnika. Naselje se nalazi na nadmorskoj visini od 402 m.
Welland (Ontario)
Welland je grad u Kanadi u pokrajini Ontario. Prema rezultatima popisa 2011. u gradu je živelo 50.631 stanovnika.
Bram Stoker's Dracula
Bram Stoker's Dracula se može odnositi na:
Bonapski okrug
Bonapski okrug je jedan od 21 okruga u pokrajini Istočni Azarbajdžan na sjeverozapadu Irana. Glavni grad okruga je Bonab.
Banka
Finansijski posrednici su finansijske institucije putem kojih štediše mogu indirektno da ponude sredstva onima koji traže zajam. Finansijski posrednici ovezuju štediše i domaćinstva ili preduzeća kojima žele da pozajme novčana sredstva. Dva najveća finansijska posrednika su banke i investicioni fondovi. . Banka je poslovna organizacija, koja nudi finansijske usluge za profit. Banke su institucije koje primaju depozite od onih koji žele da štede, a depozite koriste za odobravanje kredita onima koji žele da dobiju zajam.Banka je poslovna organizacija, koja nudi finansijske usluge za profit. Tradicionalne usluge banke uključuju primanje depozita novca, davanje novca iz depozita, procesovanje novčanih transakcija i usluge kreditiranja. Mnoge banke nude podršku finansijskih usluga preduzećima, industrijskim i drugima vrstama kompanija i korporacija, u cilju uvećavanja profita; npr., kreditiranje, paketi osiguranja, razna finansijska ulaganja, podršku u razmjeni tržišnih dobara.
Prva moderna banka, Banka Svetog Đorđa (Banco di San Giorgio) je osnovana početkom 15. veka u Đenovi u Italiji.
Kintzheim
Kinchajm je naselje i opština u Francuskoj u regionu Alzas, u departmanu Donja Rajna.
Po podacima iz 1990. godine u opštini je živelo 1.449 stanovnika, a gustina naseljenosti je iznosila 77 stanovnika/km².
Prva Hajdukova trening utakmica
Prva Hajdukova trening utakmica, prva Hajdukova trening utakmica odigrala se tri sata poslijepodne u nedjelju na Uskrs 16. travnja 1911., nekih dva mjeseca nakon osnutka kluba, na tzv. Krajevoj njivi (današnji Stari plac), kojim se tada služila još i vojska. Hajduk je tada, prema riječima Luke Kaliterne, imao 3 momčadi, a trening utakmice odigrale su dvije najbolje.
Osnivač Fabjan Kaliterna poslao je iz Praga u Split prvi balun i dresove u kojima su zaigrale prvu trening utakmicu dvije najbolje Hajdukove momčadi, momčadi A i B. Utakmica se igrala po svim tadašnjim nogometnim pravilima.
Za momčad A nastupili su: Joseph Buchberger, prvi Hajdukov brankar (vratar), Petar Bonetti, Josip Namar, Mario Righi, Ermenegild Rosseg, Vilibald Zuppa, Kruno Kolombatović, Antun Righi, Stipe Sisgoreo, Ivan Tudor i Šime Raunig. Momčad A nosila je na sebi bijele majice i plave gaćice koje će postati tradicionalne za Hajduk. Prema osnivaču Fabjanu bijela boja majica i plava boja gaćica označavale su bijela jedra na plavome moru.
B momčad nosila je na sebi majice na rige po uzoru na češki klub Slavija. Za B momčad nastupili su Marko Margetić, Pavo Mardešić, Paško Fabris, Božo Nedoklan, Josip Cotić, Lucijan Stella, Luka Fakač, Ante Mardešić, Fabjan Lukas, Paško Sisgoreo i Krunoslav Bonačić.
Utakmica je završila visokom pobjedom momčadi A sa 13:2. Neki od ovih prvih igrača neće više nikad zaigrat tako da im se imena neće naći na popisu Hajdukovih igrača, ali će ipak ostati zabilježeni u povijesti kao prvi koji su zaigrali balun u Splitu. Neki od njih zaigrat će još samo jednu utakmicu, i to onu koju je Hajduk zaigrao prvu protiv nekog drugog kluba, a to se desilo tri mjeseca kasnije, 11. lipnja 1911. protiv talijanaškog kluba calcio Spalato, koju je Hajduk dobio sa 9:0.
Igrači ove prve javne utakmice bili su Joseph Buchberger, Josip Namar, Josip Bonetti (kod Jurice Gizdića) alias Petar Bonetti, Vilibald Zuppa, Luka Fakač, Branko ili Branimir Murat (kod Jurice Gizdića Zvonimir Murat, njegov brat), Ivan Tudor, Božidar Šitić, Šime Raunig, Antun Lewaj, Božo Nedoklan (Ermenegild Rosseg, Božo Budar).
Vratar Buchberger još će u 15 navrata braniti Hajdukovu branku, ukupno 16 nastupa. Stipe Sisgoreo 5 nastupa; Fakač igra na ukupno dvije utakmice; Ivan Tudor 24 nastupa i 3 gola, Božidar Šitić 144/125, Božo Nedoklan 64/24, Ermenegild Rosseg 2 nastupa; Mario Righi 98/10, Paško Sisgoreo 48 nastupa, Krunoslav Bonačić 9 nastupa.
Prva utakmica protiv nekog drugog kluba bit će i posljednja za igrače Josip Namar, Petar Bonetti, Vilibald Zuppa, Branko Murat, Šime Raunig, Antun Lewaj i Božo Budar. Njima se računa kao 1 nastup za hajduk, a odigrao se protiv Calcia 11. lipnja 1911.
Na popisu igrača Hajduka neće se naći imena onih kojima je trening utakmica bila jedina, to su: Antun Righi, Marko Margetić, Ante Mardešić, Pavo Mardešić, Josip Cotić, Fabijan Lukas, Lucijan Stella (jedan od osnivača Hajduka) i Kruno Kolombatović.
Kruno Kolombatović postat će prvi predsjednik Hajduka u povijesti.
Hrišćanstvo
Hrišćanstvo je abrahamska, monoteistička religija zasnovana na životu i učenjima Isusa iz Nazareta kako su predstavljeni u Novom zavetu.
Nastalo je u Palestini u prvom vijeku naše ere. Obuhvata brojne kršćanske crkve i zajednice kojima je zajednička vjera u Boga tvorca živoga, oca gospoda Isusa Hrista, te prihvatanje života u skladu po Božijim zapovestima, evanđeljem i Hristovim učenjem. Utemeljio ju je Isus Krist (Isus Hrist), a njezini sljedbenici nazivaju se hrišćanima.
Kršćanstvo pripada tipu proročke i objavljene religije, od proroka Mojsija do cara Davida. Kroz povijest se razdvojilo (velikom šizmom) na više konfesija (rimokatoličanstvo, pravoslavlje i manje zajednice protestantizam, nestorijanstvo i monofizitstvo) i njima odgovarajućih crkava (Rimokatolička crkva, Pravoslavna crkva, protestantske crkve i istočne pretkalcedonske).